ഐഫോണ് 12ഉം 13ഉം തമ്മിലുള്ള വ്യത്യാസം എനിക്ക് മനസിലാവുന്നില്ല അതൃപ്തി പ്രകടിപ്പിച്ച് ആപ്പിള് സഹസ്ഥാപകനും ആപ്പിള് അവരുടെ അടുത്ത തലമുറ ഐഫോണ് 13 സീരീസും ആപ്പിള് വാച്ച് സീരീസ് 7ഉം അവതരിപ്പിച്ചത് ഈ വര്ഷം സെപ്തംബര് 14നായിരുന്നു. 13ാമനില് കമ്ബനി ചില സുപ്രധാന ഫീച്ചറുകള് കൊണ്ടുവന്നിരുന്നു. എന്നാല്, നോച്ച് ചെറുതായി ചുരുക്കുകയും പിന് ക്യാമറ ലെന്സുകളുടെ വിന്യാസം മാറ്റിയതുമൊഴിച്ചാല് രൂപകല്പ്പനയില് മുന് മോഡലുമായി കാര്യമായ മാറ്റമൊന്നും തന്നെയില്ല.ആപ്പിളിന്റെ സഹസ്ഥാപകനും അന്തരിച്ച സ്റ്റീവ് ജോബ്സിന്റെ ഉറ്റ ചങ്ങാതിയുമായ സ്റ്റീവ് വോസ്നിയാകും, ഈ വര്ഷത്തെ ഐഫോണ് 13 മോഡലുകളോടും ആപ്പിള് വാച്ച് സീരീസ് 7നോടുമുള്ള അതൃപ്തി പരസ്യമായി പ്രകടിപ്പിച്ചിരിക്കുകയാണ്.പഴയ ഐഫോണുകളും ഏറ്റവും പുതിയ ഐഫോണ് 13ഉം തമ്മിലുള്ള വ്യത്യാസം തനിക്ക് തിരിച്ചറിയാന് കഴിയുന്നില്ലെന്ന് യാഹൂ ഫിനാന്സിന് അടുത്തിടെ നല്കിയ അഭിമുഖത്തില് അദ്ദേഹം പറഞ്ഞു. എനിക്ക് പുതിയ ഐഫോണ് ലഭിച്ചിരുന്നു. മുന് മോഡലുമായി അതിന് എന്തെങ്കിലും വ്യത്യാസമുണ്ടെന്ന് എനിക്ക് തോന്നുന്നില്ല. ഇതിലുള്ള സോഫ്റ്റ്വെയര് പഴയ ഐഫോണുകള്ക്കും ലഭിക്കും. അത് നല്ലൊരു കാര്യമാണെന്ന് ഞാന് കരുതുന്നു. വോസ്നിയാക് പറഞ്ഞു. പുതിയ ആപ്പിള് വാച്ചും സീരീസ് 6ല് നിന്നും വ്യത്യസ്തമായി തോന്നുന്നില്ലെന്നും അദ്ദേഹം അഭിപ്രായപ്പെട്ടുകമ്ബനി 2021ന്റെ നാലാം പാദത്തില് പ്രതീക്ഷിച്ച വരുമാനം നേടുന്നതില് പരാജയപ്പെട്ടെങ്കിലും, അഭിമുഖത്തിനിടെ വോസ്നിയാക് ആപ്പിളിനെ അഭിനന്ദിച്ചു. സ്വന്തം പേര് നിലനിര്ത്താന് കഴിയുന്ന വിധത്തില് ആപ്പിള് ഒരു ആരോഗ്യകരമായ കമ്ബനിയായതില് സന്തോഷമുണ്ടെന്ന് വോസ്നിയാക് പറഞ്ഞു. സമീപകാലത്ത് മെറ്റ എന്ന പേരിലേക്ക് റീബ്രാന്ഡിങ് നടത്തിയ ഫേസ്ബുക്കിനിട്ട് കൊട്ടുകയായിരുന്നു അദ്ദേഹം.